**Cyfeirnod Rhyddid Gwybodaeth: SCHTh 34-20**

**Cais:**

Annwyl SCHTh Dyfed-Powys,

Ysgrifennaf i ofyn am wybodaeth ynglŷn â phrosiectau ar y cyd â phartneriaid iechyd yr ydych wedi bod yn gysylltiedig â nhw dros y ddwy flynedd ddiwethaf, Yn benodol, byddwn yn ddiolchgar iawn pe baech chi’n medru darparu’r wybodaeth ganlynol:

* Rhestr o’r holl brosiectau ar y cyd dros y ddwy flynedd ddiwethaf;
* Ar gyfer pob prosiect, arwydd clir o’r partner iechyd cysylltiedig;
* Ar gyfer pob prosiect, disgrifiad o nodau, blaenoriaethau a nodweddion yr ymyrraeth.

Ar gyfer diben y cais hwn, mae ‘partneriaid iechyd’ yn cyfeirio at: Sefydliadau darparwr GIG, sefydliadau gofal iechyd preifat a thrydydd sector a gomisiynir gan y GIG neu awdurdodau lleol, GIG Lloegr, Iechyd Cyhoeddus Lloegr, a thimoedd iechyd cyhoeddus awdurdod lleol.

**Ymateb:**

Medraf gadarnhau nad yw Swyddfa Comisiynydd yr Heddlu a Throseddu (SCHTh) yn dal y wybodaeth y gofynnwyd amdani, fel yr amlinellir isod:

1. **Prosiect ar y Cyd**

Gwaith Prosiect Ymgysylltu â Phobl Ifainc

**Partner Iechyd**

Bwrdd Iechyd Hywel Dda a Hafan Cymru

**Nodau, blaenoriaethau a nodweddion**

**Nod**: casglu barn pobl ifainc yn ardal Heddlu Dyfed-Powys ar Blismona a Lles.

**Blaenoriaethau**: Cynnal arolwg gyda phobl ifainc a gweithio gyda Llysgenhadon Ifainc CHTh i’n galluogi i nodi ffyrdd o dyfu’r fforwm ieuenctid yn y dyfodol i uchafu cyfleoedd i ymgysylltu â phobl ifainc.

**Nodweddion**:

* Cymerodd 809 o bobl ifainc o’r ardal heddlu ran yn yr ymchwil drwy gyfuniad o arolygon ar-lein a grwpiau ffocws rhwng Rhagfyr 2019 a Chwefror 2020.
* Cynhaliwyd Cynhadledd Ieuenctid ym mis Mawrth 2020 i drafod rhai o ganfyddiadau’r arolwg gyda phobl ifainc a sefydliadau ieuenctid yn yr ardal.
* Paratowyd adroddiad gan Hafan Cymru ar ganfyddiadau.
* Mae canfyddiadau wedi dylanwadu ar weithgareddau allweddol ar gyfer gwaith ymgysylltu â phobl ifainc a Fforwm Ieuenctid CHTh.
1. **Prosiect ar y Cyd**

Rôl Ymgynghorydd Polisi ac Ymgysylltu

**Partner Iechyd**

Bwrdd Iechyd Hywel Dda

**Nodau, blaenoriaethau a nodweddion**

Rôl a ariennir yn rhannol gan y Bwrdd Iechyd gyda’r nod o liniaru digwyddiadau ymgysylltu drwy waith ymgysylltu ar y cyd rhwng SCHTh a’r Bwrdd Iechyd.

**Nodweddion**

* Cydweithio ar brosiect ymgysylltu â phobl ifainc
* Gwaith ar y cyd ar system rheoli ymgysylltiad rhanddeiliaid a llwyfan ymgysylltu.
1. **Prosiect ar y Cyd**

Lleihau camddefnyddio sylweddau

 **Partner Iechyd**

Gwasanaeth Cyffuriau ac Alcohol Dyfed – Barod mewn Consortiwm â G4S a Kaleidoscope

**Nodau, blaenoriaethau a nodweddion**

Gan weithredu yn Sir Gaerfyrddin, Ceredigion a Sir Benfro, mae Gwasanaeth Cyffuriau ac Alcohol Dyfed yn anelu i leihau niwed sy’n gysylltiedig â chamddefnyddio sylweddau i ddefnyddwyr gwasanaeth, pobl eraill arwyddocaol a’r gymuned ehangach. Mae Gwasanaeth Cyffuriau ac Alcohol Dyfed hefyd yn gweithio i adnabod ac ymgysylltu â throseddwyr o’r adeg y maent yn cael eu harestio hyd y ddedfryd ac uchafu cyfran yr unigolion sy’n lleihau eu defnydd o sylweddau ac ymddygiad troseddol.

1. **Prosiect ar y Cyd**

Lleihau camddefnyddio sylweddau.

**Partner Iechyd**

Kaleidoscope

**Nodau, blaenoriaethau a nodweddion**

Mae Kaleidoscope Powys yn anelu i leihau niwed sy’n gysylltiedig â chamddefnyddio sylweddau i ddefnyddwyr gwasanaeth, pobl eraill arwyddocaol a’r gymuned ehangach. Mae Kaleidoscope hefyd yn gweithio i adnabod ac ymgysylltu â throseddwyr o’r adeg y maent yn cael eu harestio hyd y ddedfryd ac uchafu cyfran yr unigolion sy’n lleihau eu defnydd o sylweddau ac ymddygiad troseddol.

Mae 3 a 4 yn cael eu comisiynu ar y cyd drwy’r Bwrdd Cynllunio Ardal a rhoddir arian gan y CHTh, y Gwasanaeth Prawf Cenedlaethol, y Gwasanaeth Iechyd, Awdurdodau Lleol a grant Chronfa Cynllun Gweithredu Camddefnyddio Sylweddau Llywodraeth Cymru.

Mae’r ddau grant canlynol hefyd wedi’u rhoi yn ystod y 2 flynedd diwethaf ac mae’r sefydliadau a’u derbyniodd yn gweithio gyda phartneriaid iechyd lleol i ddarparu eu gwasanaethau.

DYFODOL POWYS

Sir: Powys

Estyn Allan £9732.00

Helpu i adeiladu dyfodol cadarnhaol gyda dynion ifainc 16 – 25 oed sy’n agored i niwed, lle mae ffynonellau cymorth eraill wedi methu ar eu cyfer. Maent ar bwynt tyngedfennol yn eu bywydau, gan symud i fod yn oedolion.

CYMDEITHAS GWASANAETHAU GWIRFODDOL SIR BENFRO

Sir: Sir Benfro

Cysylltu Cenedlaethau £2000.00

Mae Cysylltwyr Cymunedol yn gwella cysylltiadau ar gyfer pobl yn Sir Benfro. Gall cysylltwyr gefnogi pobl i gymryd camau cadarnhaol i wella eu hiechyd a’u lles, cynyddu rhyngweithio cymdeithasol a helpu pobl i fyw’n annibynnol a diogel yn eu cymunedau. Bydd y prosiect hwn yn cymryd mantais o wybodaeth y chwe Chysylltydd Cymunedol a’u cysylltiadau a phartneriaethau mewn cymunedau.

Gweler hefyd ambell ddolen isod i’n gwefan a allai rhoi gwybodaeth ychwanegol ichi, neu a allai fod o fudd ichi mewn perthynas â gwasanaethau sydd wedi’u comisiynu gennym a grantiau a roddwyd i sefydliadau amrywiol.

<http://www.dyfedpowys-pcc.org.uk/cy/eich-ardal/gwasanaethau-sydd-ar-gael-i-chi/>

<http://www.dyfedpowys-pcc.org.uk/cy/y-comisiynydd/ariannu-cymunedol-y-comisiynydd/>